Page:Songs of bonnie Scotland.pdf/23

 23 Me, nae cheerfu' twinkle lights me; Dark despair around benights me. I'll ne'er blame my partial fancy, Naething could resist my Nancy's But to see her was to love her; Love but her, and love for ever. Had we never loved sae kindly, Had we never loved sae blindly, Never met, or never parted, We had ne'er been broken-hearted. Fare thee weel, thou first and fairest ! Fare thee weel, thou best and dearest! Thine be ilka joy and treasure, Peace, enjoyment, love, and pleasure ! Ae fond kiss, and then we sever; Ae farewell, alas, for ever! Deep in heart-wrung tears I'll pledge thee, Warring sighs and groans I'll wage thee.

THE LAIRD O' COCKPEN. The Laird o' Cockpen he's proud and he's great, His mind is ta'en up wi' the things o' the state, He wanted a wife his braw house to keep, For favour wi' wooing was fashous to seek, Down by the dyke-side a lady did dwell, At his table-head he thought she'd look well, MacClish's ae daughter o' Claversha Lea, A pennyless lass wi' a lang pedigree. His wig was weel pouthered, and as guid as new His waistcoat was white, his coat it was blue; He put on a ring, a sword, and cock'd hat, And wha could refuse the Laird wi' a' that.